কলকাতায় নোঙর জোড়া রণতরীর! জলসীমায় বাড়ছে উত্তেজনা? দেখুন

ওয়েব ডেস্ক: ভারতীয় সেনা (India Army) এবং বায়ুসেনার (Indian Air Force) ক্ষমতার প্রতিফলন আমরা দেখেছি। কিন্তু দেশের নৌসেনা (Indian Navy) কতটা শক্তিশালী? এবার সেটাও স্বচক্ষে দেখার সুযোগ এসেছে কলকাতা সহ রাজ্যবাসীর কাছে। কারণ, নৌ দিবস (Navy Day 2025) উপলক্ষ্যে এবার জন্মভূমিক কলকাতায় (Kolkata) এল ভারতীয় নৌসেনার অন্যতম দুই অতন্দ্র প্রহরী – ‘আইএনএস খঞ্জর’ (INS Khanjar) এবং ‘আইএনএস কোরা’ (INS Kora)। আর যাতে সকলে কাছ থেকে দেখতে পারে, সেই লক্ষ্যে খুলে দেওয়া হল এই দুই অত্যাধুনিক রণতরীর দরজা।

আসলে এই দুই যুদ্ধজাহাজকে ভারতের নীলসীমার প্রহরী বলা হয়। কারণ সারাবছর বঙ্গোপসাগর ও গভীর সমুদ্রে টহল দিয়ে ভারতের সামুদ্রিক সীমান্ত সুরক্ষায় গুরুত্বপূর্ণ ভূমিকা নেয় এই দুই জাহাজ। শুধু পাহারা নয়, শত্রুপক্ষের জাহাজ বা যুদ্ধবিমান মুহূর্তে গুঁড়িয়ে দেওয়ার ক্ষমতাও রয়েছে ‘আইএনএস খঞ্জর’ এবং ‘আইএনএস কোরা’র। একনজরে এই দুই রণতরীর সম্পর্কে আরও কিছু তথ্য দেখে নিন।

আরও পড়ুন: বঙ্গোপসাগরে ফের তৈরি হল ঘূর্ণিঝড়! প্রভাব পড়বে বাংলায়?

‘আইএনএস খঞ্জর’ বা ‘গ্রে ফেরারি’

এই রণতরীর গতি, ক্ষিপ্রতা ও যুদ্ধক্ষমতার জন্য নৌসেনারা এটিকে ‘গ্রে ফেরারি’ নামে ডাকেন।

এর ভারবহন ক্ষমতা ১৩৫০ টন

এই যুদ্ধজাহাজের দৈর্ঘ্য ৯১.১ মিটার

এটি মারকাস্ত অস্ত্রশস্ত্রে সজ্জিত

‘আইএনএস খঞ্জর’ চেতক বা ধ্রুব হেলিকপ্টার বহনে সক্ষম

‘আইএনএস কোরা’

এই রণতরীর ভারবহন ক্ষমতা ১৪০০ টন

মিসাইল, কামান ছাড়াও এতে রয়েছে একে-১৭৬ ও একে-৬৩০ অস্ত্র ব্যবস্থা

হেলিকপ্টার অপারেশনের সুবিধাও রয়েছে ‘আইএনএস কোরা’র মধ্যে

শত্রুপক্ষের যে কোনও নৌ বা আকাশ হুমকি মোকাবিলায় প্রস্তুত এটি

‘আইএনএস খঞ্জর’ ও ‘আইএনএস কোরা’র কাজ

বঙ্গোপসাগর জুড়ে টহল দেওয়া

চীন, বাংলাদেশ-সহ বিদেশি জাহাজের সন্দেহজনক চলাচলের উপর নজরদারি করা

সীমান্তভেদী ছোট জলযান চিহ্নিত করা

গভীর সমুদ্রে বাণিজ্য জাহাজে জলদস্যুর হামলা প্রতিরোধ করা

দেশের বন্দরগুলির নিরাপত্তা সুরক্ষায় গুরুত্বপূর্ণ ভূমিকা পালন করা

দেখুন আরও খবর:

The post কলকাতায় নোঙর জোড়া রণতরীর! জলসীমায় বাড়ছে উত্তেজনা? দেখুন first appeared on KolkataTV.